CELEX: 32019D1855
Language: el
Date: 2019-11-05 00:00:00
Title: Εκτελεστική απόφαση (ΕΕ) 2019/1855 της Επιτροπής της 5ης Νοεμβρίου 2019 για την τροποποίηση της εκτελεστικής απόφασης 2013/776/ΕΕ για την ίδρυση του Εκτελεστικού Οργανισμού Εκπαίδευσης, Οπτικοακουστικών Θεμάτων και Πολιτισμού

6.11.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 285/14
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2019/1855 ΤΗΣ ΕΠΙΤΡΟΠΗΣ
         της 5ης Νοεμβρίου 2019
         για την τροποποίηση της εκτελεστικής απόφασης 2013/776/ΕΕ για την ίδρυση του «Εκτελεστικού Οργανισμού Εκπαίδευσης, Οπτικοακουστικών Θεμάτων και Πολιτισμού»
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 58/2003 του Συμβουλίου, της 19ης Δεκεμβρίου 2002, περί θεσπίσεως του καταστατικού των εκτελεστικών οργανισμών που είναι επιφορτισμένοι με ορισμένα καθήκοντα σχετικά με τη διαχείριση κοινοτικών προγραμμάτων (1), και ιδίως το άρθρο 3,
         Εκτιμώντας τα ακόλουθα:
         
                     (1)
                  
                  
                     Η ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών με τίτλο «Μια αξιόπιστη προοπτική διεύρυνσης για τα Δυτικά Βαλκάνια και αυξημένη δέσμευση της ΕΕ απέναντί τους» (2), η οποία εκδόθηκε δυνάμει του κανονισμού (ΕΕ) αριθ. 231/2014 του Ευρωπαϊκού Κοινοβουλίου και του Συμβουλίου (3), προβλέπει σχέδιο δράσης με σκοπό, μεταξύ άλλων, την ενίσχυση της συνεργασίας στον τομέα της εκπαίδευσης, της νεολαίας και του αθλητισμού, συμπεριλαμβανομένου του έργου για την προστασία της πολιτιστικής κληρονομιάς των Δυτικών Βαλκανίων, την καταπολέμηση της παράνομης διακίνησης πολιτιστικών αγαθών και την προώθηση των κλάδων του πολιτισμού και της δημιουργικότητας, συμπεριλαμβανομένης της συνεργασίας όσον αφορά τις πολιτικές πολιτισμού, τις πολιτικές του οπτικοακουστικού τομέα κ.λπ.
                  
               
                     (2)
                  
                  
                     Με την εκτελεστική απόφαση 2013/776/ΕΕ της Επιτροπής (4), η διαχείριση του προγράμματος «Δημιουργική Ευρώπη» ανατέθηκε στον Εκτελεστικό Οργανισμό Εκπαίδευσης, Οπτικοακουστικών Θεμάτων και Πολιτισμού («ο Οργανισμός»). Η παροχή χρηματοδότησης, ώστε να καταστεί δυνατή η συμμετοχή στον ίδιο τύπο δράσεων με εκείνες που υλοποιούνται στο πλαίσιο προγραμμάτων που διαχειρίζεται ήδη ο Οργανισμός, αποτελεί αποτελεσματικό και αποδοτικό τρόπο προσέγγισης των ομάδων στις οποίες στοχεύουν τα μέσα διεθνούς συνεργασίας. Οι δράσεις αυτές εξακολουθούν να χρηματοδοτούνται από τα μέσα διεθνούς συνεργασίας, ωστόσο οι λεπτομέρειες εφαρμογής είναι οι ίδιες όπως στα προγράμματα που διαχειρίζεται ο Οργανισμός.
                  
               
                     (3)
                  
                  
                     Ο Οργανισμός επέδειξε αποτελεσματική προσέγγιση όσον αφορά τη διαχείριση προγραμμάτων της Ένωσης. Επί σειρά ετών έχει αναπτύξει προσόντα, δεξιότητες και ικανότητα στη διαχείριση των προγραμμάτων που του έχουν ανατεθεί.
                  
               
                     (4)
                  
                  
                     Η κοινή ανακοίνωση προς το Ευρωπαϊκό Κοινοβούλιο και το Συμβούλιο: «Προς μια στρατηγική της ΕΕ για διεθνείς πολιτιστικές σχέσεις» (5) υπογράμμισε τον ρόλο των επαφών μεταξύ των λαών ως μέρος της δημόσιας και πολιτιστικής διπλωματίας της ΕΕ και αναφέρεται ρητά στα προγράμματα που διαχειρίζεται ο Οργανισμός.
                  
               
                     (5)
                  
                  
                     Οι αναλύσεις κόστους-οφέλους που διενεργήθηκαν σύμφωνα με το άρθρο 3 παράγραφος 1 του κανονισμού (ΕΚ) αριθ. 58/2003 κατέδειξαν τόσο την ποσοτική εξοικονόμηση όσο και τα ποιοτικά πλεονεκτήματα της ανάθεσης στον Οργανισμό της διαχείρισης της χρηματοδότησης που προορίζεται να καταστήσει δυνατή τη συμμετοχή στις εν λόγω δράσεις. Επιπλέον, η εν λόγω ανάθεση δεν έχει δημοσιονομικές επιπτώσεις στον διοικητικό προϋπολογισμό του Οργανισμού.
                  
               
                     (6)
                  
                  
                     Οι δραστηριότητες που διεξάγει ο Οργανισμός συνάδουν με την τρέχουσα εντολή και αποστολή του. Αντιπροσωπεύουν τη συνέχιση των υφιστάμενων δραστηριοτήτων του με απλή διεύρυνση των προσκλήσεων για να καταστεί δυνατή η συμμετοχή των στοχευόμενων δικαιούχων από τα μέσα διεθνούς συνεργασίας. Αντιθέτως, η εσωτερική υλοποίηση θα είχε συνέπειες αποδιοργάνωσης, καθώς οι δραστηριότητες που προβλέπονται για ανάθεση δεν αποτέλεσαν ποτέ αντικείμενο εσωτερικής διαχείρισης από τις Γενικές Διευθύνσεις, οι οποίες δεν διαθέτουν την ικανότητα να τις διαχειρίζονται εσωτερικά.
                  
               
                     (7)
                  
                  
                     Συνεπώς, η ευθύνη για την εφαρμογή της χρηματοδότησης από τα μέσα διεθνούς συνεργασίας, ώστε να καταστεί δυνατή η συμμετοχή στις ίδιες δράσεις με εκείνες που απορρέουν από τα ήδη εξουσιοδοτηθέντα προγράμματα θα πρέπει να ανατεθεί στον Οργανισμό και η εκτελεστική απόφαση 2013/776/ΕΕ θα πρέπει, επομένως, να τροποποιηθεί αναλόγως.
                  
               
                     (8)
                  
                  
                     Στο πρώτο εδάφιο του άρθρου 3 παράγραφος 1 στοιχείο ε) ορίζεται ότι στον Οργανισμό ανατίθενται «έργα στον τομέα της τριτοβάθμιας εκπαίδευσης» στο πλαίσιο των μέσων εξωτερικής συνεργασίας. Για να υπάρχει συνέπεια με την παροχή στον Οργανισμό της δυνατότητας να διαχειρίζεται τη συμμετοχή των διεθνών μέσων συνεργασίας στην εκπαίδευση, την κατάρτιση, τη νεολαία και τον αθλητισμό και τη στήριξη του πολιτισμού και των οπτικοακουστικών μέσων, το κείμενο αυτό θα πρέπει να τροποποιηθεί.
                  
               
                     (9)
                  
                  
                     Τα μέτρα που προβλέπονται στην παρούσα εκτελεστική απόφαση είναι σύμφωνα με τη γνώμη της επιτροπής εκτελεστικών οργανισμών,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η εκτελεστική απόφαση 2013/776/ΕΕ τροποποιείται ως εξής:
            
                        1.
                     
                     
                        Στην αιτιολογική σκέψη 10, η περίπτωση:
                        
                                    —
                                 
                                 
                                    «σχέδια στον τομέα της τριτοβάθμιας εκπαίδευσης που εμπίπτουν στο πλαίσιο των μέσων εξωτερικής συνεργασίας […]»
                                 
                              αντικαθίσταται από το ακόλουθο κείμενο:
                        
                                    —
                                 
                                 
                                    «σχέδια στον τομέα της εκπαίδευσης, των οπτικοακουστικών μέσων, του πολιτισμού, της ιθαγένειας και της νεολαίας που εμπίπτουν στο πλαίσιο των μέσων εξωτερικής συνεργασίας […]».
                                 
                              
                  
                        2.
                     
                     
                        Στο άρθρο 3 παράγραφος 1 πρώτο εδάφιο, το στοιχείο ε) αντικαθίσταται από το ακόλουθο κείμενο:
                        
                                    «ε)
                                 
                                 
                                    τα σχέδια στον τομέα της εκπαίδευσης, των οπτικοακουστικών μέσων, του πολιτισμού, της ιθαγένειας και της νεολαίας που εμπίπτουν στο πλαίσιο των ακόλουθων μέσων εξωτερικής συνεργασίας:
                                    
                                                —
                                             
                                             
                                                κανονισμός του Ευρωπαϊκού Κοινοβουλίου και του Συμβουλίου για τον Μηχανισμό Προενταξιακής Βοήθειας (ΜΠΒ II) (*),
                                             
                                          
                                                —
                                             
                                             
                                                κανονισμός του Ευρωπαϊκού Κοινοβουλίου και του Συμβουλίου σχετικά με τη θέσπιση Ευρωπαϊκού Μηχανισμού Γειτονίας (**),
                                             
                                          
                                                —
                                             
                                             
                                                κανονισμός του Ευρωπαϊκού Κοινοβουλίου και του Συμβουλίου για τη θέσπιση μηχανισμού χρηματοδότησης της αναπτυξιακής συνεργασίας (***),
                                             
                                          
                                                —
                                             
                                             
                                                κανονισμός του Ευρωπαϊκού Κοινοβουλίου και του Συμβουλίου σχετικά με τη θέσπιση Μέσου Εταιρικής Σχέσης για τη συνεργασία με τρίτες χώρες (****),
                                             
                                          
                                                —
                                             
                                             
                                                κανονισμός του Συμβουλίου σχετικά με την εφαρμογή του 11ου Ευρωπαϊκού Ταμείου Ανάπτυξης (*****)
                                                
                                             
                                          
                              
                           (*)  Κανονισμός (ΕΕ) αριθ. 231/2014 του Ευρωπαϊκού Κοινοβουλίου και του Συμβουλίου, της 11ης Μαρτίου 2014, για τη θέσπιση Μηχανισμού Προενταξιακής Βοήθειας (ΜΠΒ ΙΙ) (ΕΕ L 77 της 15.3.2014, σ. 11)."
                        
                        
                           (**)  Κανονισμός (ΕΕ) αριθ. 232/2014 του Ευρωπαϊκού Κοινοβουλίου και του Συμβουλίου, της 11ης Μαρτίου 2014, για τη θέσπιση Ευρωπαϊκού Μηχανισμού Γειτονίας (ΕΕ L 77 της 15.3.2014, σ. 27)."
                        
                        
                           (***)  Κανονισμός (ΕΕ) αριθ. 233/2014 του Ευρωπαϊκού Κοινοβουλίου και του Συμβουλίου, της 11ης Μαρτίου 2014, περί μηχανισμού χρηματοδότησης της αναπτυξιακής συνεργασίας την περίοδο 2014-2020 (ΕΕ L 77 της 15.3.2014, σ. 44)."
                        
                        
                           (****)  Κανονισμός (ΕΕ) αριθ. 234/2014 του Ευρωπαϊκού Κοινοβουλίου και του Συμβουλίου, της 11ης Μαρτίου 2014, σχετικά με τη θέσπιση Μέσου Εταιρικής Σχέσης για τη συνεργασία με τρίτες χώρες (ΕΕ L 77 της 15.3.2014, σ. 77)."
                        
                        
                           (*****)  Κανονισμός (ΕΕ) 2015/322 του Συμβουλίου, της 2ας Μαρτίου 2015, σχετικά με την εφαρμογή του 11ου Ευρωπαϊκού Ταμείου Ανάπτυξης (ΕΕ L 58 της 3.3.2015, σ. 1).»."
                        
                     
                  
         
            Άρθρο 2
            Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 5 Νοεμβρίου 2019.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 11 της 16.1.2003, σ. 1.
         
            (2)  COM(2018) 65 final.
         
            (3)  Κανονισμός (ΕΕ) αριθ. 231/2014 του Ευρωπαϊκού Κοινοβουλίου και του Συμβουλίου, της 11ης Μαρτίου 2014, για τη θέσπιση Μηχανισμού Προενταξιακής Βοήθειας (ΜΠΒ ΙΙ) (ΕΕ L 77 της 15.3.2014, σ. 11).
         
            (4)  Εκτελεστική απόφαση 2013/776/ΕΕ της Επιτροπής, της 18ης Δεκεμβρίου 2013, για την ίδρυση του «Εκτελεστικού Οργανισμού Εκπαίδευσης, Οπτικοακουστικών Θεμάτων και Πολιτισμού» και την κατάργηση της απόφασης 2009/336/ΕΚ (ΕΕ L 343 της 19.12.2013, σ. 46).
         
            (5)  JOIN/2016/029 Final.
      
      
         
            ΠΑΡΑΡΤΗΜΑ
            
               ΑΝΑΛΥΣΗ ΚΟΣΤΟΥΣ-ΟΦΕΛΟΥΣ
            
            
               Ποσοτική ανάλυση
            
            Στο πλαίσιο της 4ης ενδιάμεσης αξιολόγησης του Οργανισμού, από την αναδρομική ανάλυση της περιόδου αξιολόγησης προέκυψε ότι, χάρη στην ανάθεση στον Οργανισμό, επιτεύχθηκε σαφής εξοικονόμηση κόστους.
            Το συνολικό πραγματικό κόστος της ανάθεσης στον εκτελεστικό οργανισμό (1) ανήλθε σε 146,0 εκατ. EUR για την περίοδο 2015-2017. Το κόστος αυτό ήταν πολύ χαμηλότερο από το εκτιμώμενο κόστος του σεναρίου της εσωτερικής ανάθεσης. Κατά την περίοδο 2015-2017 η πραγματική εξοικονόμηση κόστους που προκύπτει από τη διαφορά κόστους του σεναρίου της ανάθεσης στον εκτελεστικό οργανισμό και του σεναρίου της εσωτερικής ανάθεσης αντιστοιχούσε σε 57,1 εκατ. EUR (ή 28,1 % των εκτιμώμενων δαπανών στο πλαίσιο του σεναρίου της εσωτερικής ανάθεσης). Από τη σύγκριση της εξοικονόμησης που είχε αρχικά εκτιμηθεί με την πραγματική εξοικονόμηση από την ανάθεση των καθηκόντων στον EACEA διαπιστώθηκε ότι η πραγματική εξοικονόμηση κατά την περίοδο 2015-2017 ήταν κατά 6,5 % υψηλότερη σε σύγκριση με τις αρχικές εκτιμήσεις (57,1 εκατ. EUR έναντι 53,6 εκατ. EUR). Σύμφωνα με τις προβλέψεις στην εκ των προτέρων ανάλυση κόστους-οφέλους, η εξοικονόμηση του σεναρίου της ανάθεσης στον εκτελεστικό οργανισμό προέκυψε κατά κύριο λόγο από υψηλότερο ποσοστό εξωτερικού προσωπικού χαμηλότερου κόστους (συμβασιούχοι υπάλληλοι) που απασχολείται στον εκτελεστικό οργανισμό και χαμηλότερο συνολικό αριθμό μελών του προσωπικού.
            
               Ποιοτική ανάλυση
            
            Η χρηματοδότηση από τα μέσα διεθνούς συνεργασίας για να καταστεί δυνατή η συμμετοχή στις πολιτικές για την εκπαίδευση, τη νεολαία τον πολιτισμό και τα οπτικοακουστικά μέσα αξιοποιεί ορισμένες σημαντικές συνέργειες. Με την υιοθέτηση ενός υφιστάμενου πλαισίου δράσεων και μιας υφιστάμενης υποδομής διαδικασιών για την επίτευξη των στοχευόμενων δικαιούχων γίνεται η μέγιστη μόχλευση των υφιστάμενων δράσεων τις οποίες διαχειρίζεται ήδη ο Οργανισμός. Η ανάθεση στον Οργανισμό αξιοποιεί την από μακρού ανεπτυγμένη εμπειρογνωμοσύνη και, ιδίως, τις οικονομίες κλίμακας, οι οποίες δεν θα ήταν διαθέσιμες μέσω μιας εσωτερικής λύσης. Ακόμη και χωρίς τη σημαντική εξοικονόμηση κόστους που περιγράφεται ανωτέρω λόγω του κόστους του προσωπικού, η μεγαλύτερη πείρα τους στον εν λόγω τομέα παρέχει τη δυνατότητα στα μέσα διεθνούς συνεργασίας να επιτύχουν επιχειρησιακούς στόχους με τρόπο που δεν θα ήταν δυνατός, αν η Επιτροπή πραγματοποιούσε τις εν λόγω δράσεις εσωτερικά.
            
               ΑΠΛΟΠΟΙΗΜΕΝΟ ΔΗΜΟΣΙΟΝΟΜΙΚΟ ΔΕΛΤΙΟ
            
            
                        
                           Επιχειρησιακές πιστώσεις ανάληψης υποχρεώσεων που διαχειρίζεται ο Οργανισμός (000 EUR)
                        
                     
                     
                        
                           2019
                        
                     
                     
                        
                           2020
                        
                     
                  
                        Τρέχουσα κατάσταση
                     
                     
                        
                           829 111 
                        
                     
                     
                        
                           881 151 
                        
                     
                  
                        Μέσα διεθνούς συνεργασίας που συμβάλλουν στις πολιτικές για τη νεολαία, τον πολιτισμό και τα οπτικοακουστικά μέσα
                     
                     
                        
                           10 500 
                        
                     
                     
                        
                           10 500 
                        
                     
                  
                        Σύνολο
                     
                     
                        
                           839 611 
                        
                     
                     
                        
                           891 651 
                        
                     
                  
                        Ποσοστό
                     
                     
                        
                           1,3 %
                        
                     
                     
                        
                           1,2 %
                        
                     
                  
                        
                           Προσωπικό (προϊστάμενος) του Οργανισμού
                        
                     
                     
                        
                           2019
                        
                     
                     
                        
                           2020
                        
                     
                  
                        Τρέχουσα κατάσταση (καμία αλλαγή)
                     
                     
                        438
                     
                     
                        438
                     
                  
                        
                           Ανώτατο όριο διοικητικού προϋπολογισμού του Οργανισμού (ΕΕ28)
                        
                     
                     
                        
                           2019
                        
                     
                     
                        
                           2020
                        
                     
                  
                        Τρέχουσα κατάσταση (καμία αλλαγή)
                     
                     
                        48 574 
                     
                     
                        47 549 
                     
                  
               (1)  Συμπεριλαμβανομένων των δαπανών συντονισμού και παρακολούθησης από την Επιτροπή και των δαπανών που καλύπτονται από τις συνεισφορές των χωρών ΕΟΧ/ΕΖΕΣ, τρίτων χωρών και του ΕΤΑ.